A Bizottság 2557/2001/EK rendelete
(2001. december 28.)
az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló 259/93/EGK tanácsi rendelet V. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/816/EK bizottsági határozattal [1] módosított, az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-jei 259/93/EGK tanácsi rendeletre [2] és különösen annak 16. cikke (1) bekezdésére,
mivel:
(1) A 93/98/EGK tanácsi határozat [3] által a Közösség 1994. február 7. óta részese a veszélyes hulladékok országhatárokat átlépő szállításának és ártalmatlanításának ellenőrzéséről szóló bázeli egyezménynek.
(2) A veszélyes hulladékok jegyzékét a legutóbb a 94/31/EK irányelvvel [4] módosított, a veszélyes hulladékokról szóló, 1991. december 12-i 91/689/EGK tanácsi irányelv [5] 1. cikkének (4) bekezdése szerint fogadták el, és a tagállamok bejelentéseinek fényében módosították. A veszélyes hulladékok jegyzékének legutóbbi változata a legutóbb a 2001/573/EK tanácsi határozattal [6] módosított 2000/532/EK bizottsági határozatban [7] található.
(3) A Közösség elfogadta a hulladékok hasznosítási célú határokat átlépő szállításának felügyeletéről szóló, 1992. március 30-i C(92) 39 végleges OECD tanácsi határozat módosításáról szóló C(2001) 107 OECD tanácsi határozatot, különösen tekintettel a 4. melléklet II. részére, amely felsorolja az említett határozat úgynevezett sárga ellenőrzési eljárása alá tartozó hulladékokat.
(4) A C(2001)107 OECD tanácsi határozat, beleértve a 4. mellékletének II. részét, csak a szükséges közösségi eljárások [8] befejezését követően kötelező a tagállamokra és a Közösségre. Ezért biztosítani kell, hogy a 4. melléklet II. részének az e rendeletre vonatkozó OECD-módosításait a közösségi jogszabályokba ugyanazon a napon ültessék át, amikor a 2000/532/EK határozat tárgyát képező módosításokat, nevezetesen 2002. január 1-jén.
(5) A 259/93/EGK tanácsi rendelet V. mellékletét módosítani kell annak biztosítása érdekében, hogy 2. és 3. része teljes mértékben figyelembe vegye a 91/689/EGK irányelv 1. cikkének (4) bekezdése szerint elfogadott legutóbbi veszélyeshulladék-jegyzéket és az OECD által elfogadott és a Közösség által jóváhagyott hulladékjegyzéket.
(6) Az e rendeletben előírt intézkedések összhangban vannak a 75/442/EGK irányelv 18. cikke által létrehozott bizottság véleményével,
ELFOGADTA EZT A RENDELETET:
1. cikk
A 259/93/EGK tanácsi rendelet V. melléklete helyébe e rendelet melléklete lép.
2. cikk
Ez a rendelet 2002. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. december 28-án.